EkBass/fiwiki-20250220-pages-articles huggingface dataset:
Birger Stenman

Birger Erland Stenman (9. lokakuuta 1909 Viipuri – 24. huhtikuuta 1989 Kotka) oli suomalainen telinevoimistelija ja lajin valmentaja sekä voimisteluliiton puheenjohtaja. Ammatiltaan hän oli hammaslääkäri. Birger Stenman kävi koulunsa Kotkassa, jossa tuli ylioppilaaksi vuonna 1931. Sen jälkeen hän opiskeli Helsingin yliopiston voimistelulaitoksella, jossa suoritti vuonna 1933 voimistelunopettajan tutkinnon. Sen jälkeen hän jatkoi opintojaan lääketieteellisessä tiedekunnassa ja suoritti vuonna 1936 hammaslääketieteen lisensiaatin (HLL) tutkinnon. Sen jälkeen hän toimi hammaslääkärinä Karhulassa. Birger Stenman oli Suomen telinevoimistelujoukkueen jäsen vuoden 1928 Amsterdamin olympialaisissa. Joukkue sijoittui kisoissa viidenneksi, ja Stenmanin oma sijoitus yhteispisteissä oli 66. Samana vuonna hän voitti nuorten Suomen mestaruuden telinevoimistelussa. Vuonna 1931 hän osallistui yhdessä Heikki Savolaisen kanssa MM-kisoihin Pariisissa. Stenmanista tuli jo voimistelu-uran aikana valmentaja vuonna 1930. Vuodesta 1932 lähtien hän toimi Suomen voimistelumaajoukkueen valmennustehtävissä. Neljä vuotta myöhemmin Berliinin olympialaisissa hän toimi olympiajoukkueen voimistelijoiden apuvalmentajana ja vuodesta 1937 päävalmentaja Yrjö Nykäsen päävalmentajakauden jälkeen. Näin hänestä tuli Lontoossa vuonna 1948 Suomen kaikkien aikojen menestyksekkäimmän voimistelujoukkueen valmentaja Suomen voittaessa joukkuevoimistelun ja useita henkilökohtaisia mitaleita. Voimistelujoukkueen valmentajaura jatkui vielä Helsingin vuoden 1952 ja Melbournen vuoden 1956 kesäolympialaisissa, joissa Suomen joukkue sijoittui molemmissa pronssille joukkueena. Telinevoimistelijoiden valmennus-uran lisäksi hän oli seura-aktiivi osallistuen Karhulan Katajaisten, Sunilan Sisun ja Kotkan Innon johtokuntiin joko jäsenenä tai puheenjohtajana. Suomen Voimisteluliiton johtokuntaan hän kuului vuodesta 1933, vuodesta 1958 valmennusvaliokunnan puheenjohtaja ja vuosina 1968–1969 Suomen Voimisteluliiton puheenjohtaja. Voimisteluliiton puheenjohtajuuden myötä hän toimi vuosina 1967–1969 Olympiakomitean hallituksessa sekä valtuuskunnassa 1967–1972. == Lähteet == Luokka:Suomalaiset urheiluvaikuttajat Luokka:Suomalaiset urheiluvalmentajat Luokka:Suomalaiset telinevoimistelijat Luokka:Suomalaiset hammaslääkärit Luokka:Vuonna 1909 syntyneet Luokka:Vuonna 1989 kuolleet
Tšortkiv

Tšortkiv () on kaupunki Ternopilin alueella Ukrainan länsiosassa, maanteitse noin 75 kilometriä aluekeskus Ternopilistä etelään. Kaupunki on maaseutuvaltaisen Tšortkivin piirin (326 745 as., 2021) hallinnollinen keskus. Kaupungin asukasluvuksi arvioitiin 28 393 (2021). Kaupunki on mainittu historiallisissa dokumenteissa ensimmäisen kerran vuonna 1427 Tšartkovitsen () kylänä. Magdeburgin kaupunginoikeudet se sai, ja nykyinen nimi on peräisin vuodelta 1522, jolloin paikkakunta oli tullut szlachtaan kuuluvan Jerzy Czortkowskin omistukseksi, ja jonka nimi ilmeisesti vaikutti kaupungin nimeen. Hän rakensi sinne puisen linnoituksen, joka 1600-luvun alkupuolella korvattiin kivestä rakennetulla linnalla. F.Chortkiv010.JPG|Tšortkivin kaupunkia. Chortkiv Polkova church.JPG|Tšortkivin linnoituksen jäänteitä ja ympäröivää kaupunkia, mm. Pokrovan kirkko. Чортков. Новая ратуша..jpg|(Uusi) raatihuone eli kaupungintalo. St Stanislav Church in Chortkiv.jpg|Pyhän Stanislavin kirkko. Чортків4497.jpg|Puukirkko vuodelta 1630. Полкова церква P1190065.jpg|Pokrovan kirkko Tšortkivissa. ==Lähteet== ==Aiheesta muualla== Luokka:Ternopilin alueen kaupungit Luokka:Tšortkivin piiri
Leo Luthando

Leo Luthando Pakarinen on eteläafrikkalais-suomalainen muusikko. Hän tuli tunnetuksi vuoden 2018 Idolsissa ja toimi myöhemmin tuomarina All Together Now Suomi -ohjelmassa. Hän levyttää musiikkinsa Universal Musicille ja Rähinä Recordsille yhteistyössä Kaiku Entertainmentin kanssa. Pakarinen oli myös mukana Temptation Island Suomi -ohjelman 11. kaudella. == Lähteet == Luokka:Suomalaiset muusikot Luokka:Eteläafrikkalaiset muusikot Luokka:Syntymävuosi puuttuu Luokka:Elävät henkilöt
De La Fratta

De La Fratta, joka tunnetaan myös nimellä Cesta, on linnoituksen torni, joka sijaitsee yhdellä kolmesta huipusta San Marinon kaupungin yläpuolella San Marinon valtiossa.De La Fratta Alluring World De La Fratta sijaitsee Monte Titanon korkeimmalla vuorenhuipulla. San Marinon lipussa ja vaakunassa on kuvattu Guaitan ja Montalen ohella De La Frattan torni. Torni sijaitsee hieman etelään maan keskikohdasta. Tornissa toimii museo, joka perustettiin vuonna 1956 Pyhän Marinuksen kunniaksi. Siellä on nykyään yli 1 550 asetta, jotka ovat peräisin keskiajalta nykyaikaan ulottuvalta ajanjaksolta. == Lähteet == Luokka:Tornit Luokka:San Marinon rakennukset ja rakennelmat Luokka:Città di San Marino
Alessandro Alessandroni

Alessandro Alessandroni (18. maaliskuuta 1925 Rooma, Italia – 26. maaliskuuta 2017 Swakopmund, NamibiaMaestro Alessandroni passes away at Swakop The Namibian.) oli italialainen elokuvamusiikin säveltäjä, multi-instrumentalisti, sovittaja, kapellimestari ja kuoronjohtaja.R.I.P. Italian Soundtrack Great Alessandro Alessandroni Exclaim.ca.Alessandroni, Alessandro 1925-2017 Virtual International Authority File.Alessandroni, Alessandro 1925-2017 WorldCat Identities. Alessandroni tuli alun perin tunnetuksi työstään spagettiwestern- genren elokuvissa. Hän oli muun muassa viheltäjänä elokuvissa Hyvät, pahat ja rumat, Huuliharppukostaja ja Kourallinen dollareita. Alessandroni myös johti vokaalikokoonpanoa I Cantori Moderni di Alessandroni, jossa olivat mukana hänen vaimonsa Giulia De Mutiisin lisäksi myös Edda Dell’Orso, Augusto Giardino, Franco Cosacchi, Nino Dei, Enzo Gioieni ja Gianna Spagnuolo. Kokoonpano omaksui scat-laulun kaltaisen sanattoman laulutyylin. Alessandroni lauloi myös Piero Umilianin kappaleessa "Mah-nà mah-nà", joka nousi entistä suurempaan maineeseen Muppetien show’n myötä. Alessandroni oli Ennio Morriconen lapsuudenystävä. Alessandroni loi monipuolisen uran musiikin parissa, ja hän vaikutti myös avantgardeen ja kokeelliseen musiikkiin. Hänen yhteistyökumppaniensa joukossa olivat mainittujen lisäksi Francesco De Masi, Egisto Macchi, Sandro Brugnolini ja Oronzo De Filippi. Kaikkiaan Alessandroni sävelsi musiikin noin neljäänkymmeneen elokuvaan. Lisäksi hän sävelsi runsaasti tuotantomusiikkia.Ennio Morricone: In His Own Words Alessandro De Rosa. Alessandroni asui kuolemansa aikaan Namibian Swakopmundissa. Hän kuoli siellä kotonaan 92-vuotiaana sairastuttuaan syöpään. Leskeksi jäi hänen uusi vaimonsa, valokuvaaja Margaret Courtney-Clarke. Pariskunta oli tavannut toisensa hyväntekeväisyyskonsertissa Italiassa vuonna 2000, asunut alun perin Italiassa ja muuttanut vuonna 2009 Swakopmundiin vaimon isän luokse. Alessandronilla oli poika ja tytär. == Lähteet == == Aiheesta muualla == * Alessandro Alessandronin viralliset kotisivut * Luokka:Italialaiset elokuvasäveltäjät Luokka:Italialaiset kapellimestarit Luokka:Italialaiset kitaristit Luokka:Italialaiset pianistit Luokka:Kuoronjohtajat Luokka:Vuonna 1925 syntyneet Luokka:Vuonna 2017 kuolleet
Oscar Ghiglia

Oscar Ghiglia (13. elokuuta 1938 Livorno – 3. maaliskuuta 2024https://sienanews.it/toscana/siena/scomparso-il-maestro-oscar-ciglia- cordoglio-della-chigiana/) oli italialainen klassisen musiikin kitaristi.Oscar Ghiglia Interview with Bruce DuffieGhiglia, Oscar 1938- WorldCat Identities Ghiglia syntyi taiteelliseen perheeseen. Hänen isänsä ja isoisänsä olivat taidemaalareita, äiti edistynyt pianisti. Ghiglia itsekin aloitti varhain kuvataiteellisen työn, mutta suuntautui pian enemmän musiikkiin. 14-vuotiaana hän aloitti klassisen kitaransoiton opinnot Rooman Conservatorio Santa Ceciliassa. Siellä hän sai kunniasertifikaatteja sekä kitaransoitossa että teoreettisissa oppiaineissa. Vuonna 1957 Ghiglia aloitti Andrés Segovian johdolla opiskelun Sienan Accademia Musicale Chigianassa ja sitten Espanjan Santiago de Compostelassa (1958–1963). Segovian ohjaus vaikutti hänen taiteelliseen kehitykseensä huomattavissa määrin. Ghiglia sai opetusta myös venezuelalaiselta virtuoosi Alirio Díazilta. Valmistuttuaan Accademia Musicale Chigianasta vuonna 1962 Ghiglia sai merkittäviä palkintoja, kuten ensipalkinnot Orensen kitarakilpailussa, Santiago de Compostelan kitarakilpailussa (1963) ja Radio Francen kansainvälisessä kitarakilpailussa (1963). Viimeksi mainitun voittonsa jälkeen Ghiglia pääsi stipendillä Pariisin Schola Cantorumiin, jossa hän opiskeli musiikin historiaa Jacques Chailleyn johdolla vuosina 1963–1964. Kesällä 1964 Segovia valitsi Ghiglian avustajakseen Kalifornian yliopistossa, Berkeleyssä pitämilleen kursseille. Sittemmin Ghiglia on pitänyt konsertteja ja johtanut mestarikursseja eri puolilla maailmaa. Ensimmäiset kiertueensa hän teki Yhdysvaltoihin ja Japaniin vuosina 1964–1965. Ison-Britannian-ensiesiintymisensä hän teki vuonna 1966. Ghiglian yhteistyökumppaneihin ovat esiintyjinä ja levyttäjinä kuuluneet muiden muassa Victoria de los Ángeles, Jan DeGaetani, Gerald English, John McCollum, Jean-Pierre Rampal, Julius Baker, Giuliano Carmignola, Franco Gulli, Salvatore Accardo ja Régis Pasquier. Ghiglia kuului myös International Classic Guitar Quartetin perustajajäseniin. Hän on tehnyt levytyksiä Angel ja Nonesuch Records -yhtiöille. Ghiglia perusti vuonna 1969 Aspenin musiikkijuhlien ja -koulun (Colorado) kitaransoiton laitoksen.Oscar Ghiglia Savarez Siellä hän opetti kahdenkymmenen vuoden ajan. Hänellä on ollut lukuisia vierailevia professuureja ja taiteilijaresidenssejä. Hän perusti Gargnanon kansainvälisen kitarakilpailun. Vuosina 1983–2005 Ghiglia opetti Baselin musiikkiyliopistossa Sveitsissä. Vuonna 2004 hän sai Hartfordin yliopiston kunniatohtorin arvon. Accademia Musicale Chigianassa opettamisen hän aloitti vuonna 1976. Hänen opiskelijoidensa joukossa ovat olleet Marcin Dylla, Eliot Fisk, Shin-ichi Fukuda, Stefano Grondona, Sharon Isbin ja Elena Papandreou.Oscar Ghiglia Accademia Musicale Chigiana == Lähteet == Luokka:Italialaiset kitaristit Luokka:Vuonna 1938 syntyneet Luokka:Vuonna 2024 kuolleet
Giorgio Starace

Giorgio Starace (s. 23. helmikuuta 1959 Viterbo) on italialainen diplomaatti.An encounter with Italian Ambassador to Japan Giorgio Starace Italian Chamber of Commerce in Japan Starace valmistui Napolin Nunziatella- sotilaskoulusta ja sitten poliittisessa taloustieteessä Milanon Bocconi- yliopistosta vuonna 1982. Hän aloitti diplomaattisen uransa vuonna 1985.New Italian ambassador hails Russia as major economic partner TASS Vuonna 2002 Staracesta tuli varasuurlähettiläs New Delhissä, Intiassa. Vuonna 2010 hän lähti suurlähettilääksi Abu Dhabiin, Arabiemiraatteihin, josta palasi Italiaan vuonna 2015. 27. maaliskuuta 2017 hän aloitti toimimisen Italian suurlähettiläänä Japanissa. Vuonna 2021 hän siirtyi suurlähettilääksi Venäjälle. Starace on palvellut myös Italian suurlähetystöissä Guatemalassa ja Kiinassa, neuvonantajana Italian YK-lähetystössä New Yorkissa sekä Italian ulkoministeriön alaisuudessa erikoisedustajana Libyassa. Vuonna 2016 Staracesta tuli Italian tasavallan ansioritarikunnan komentaja. == Lähteet == Luokka:Italialaiset diplomaatit Luokka:Suurlähettiläät Luokka:Vuonna 1959 syntyneet Luokka:Elävät henkilöt
Tsirkon

3M22 Tsirkon (, zirkoni), ) on venäläinen, vuonna 2022 vielä kehitteillä ollut hypersooninen meritorjuntaohjus. Ohjus on kaksivaiheinen: ensimmäinen, kiinteäpolttoaineinen rakettimoottori antaa ohjukselle tarvittavan alkuvauhdin, jotta toisen vaiheen scramjet-moottori voi käynnistyä. Tulevaisuudessa mahdollisesti kehitetään Tupolev Tu-160/M/M2 -koneesta laukaistava kevyempi versio. Koneen kahden Machin huippunopeuden pitäisi mahdollistaa ensimmäisen vaiheen jättäminen pois. Venäjä on väittänyt ohjuksen koelaukaisussa saavuttaneen 500 kilometrin kantomatkan ja kahdeksankertaisen äänennopeuden. Tsirkonin ensimmäinen onnistunut koelaukaisu sukellusveneestä oli 2021. Ohjusta on mahdollisesti käytetty Ukrainassa helmikuussa 2024. Ukrainalaislähteiden mukaan todennäköisesti ammuttu ohjus olisi ollut prototyyppisarjan Tsirkon-ohjus, jonka lennon Ukrainan ilmatorjunta pystyi katkaisemaan. Tsirkon-ohjuksen suurin lentonopeus saavutetaan lakikorkeuden lähettyvillä, mutta lähestyessään kohdettaan matalalla ohjus voisi ukrainalaisarvion mukaan lentää vain 3-4 Machin nopeudella, jolloin se voidaan ampua alas esimerkiksi uudemmilla Patriot-ilmatorjuntaohjusjärjestelmillä. Ohjus on tarkoitus lisätä Pjotr Veliki ja Admiral Nahimov -ohjusristeilijöiden aseistukseen. ==Oletettuja teknisiä ominaisuuksia== * Pituus: 8–11 m * Taistelukärki: 300–400 kg * Lakikorkeus:30–40 km * Kantomatka: 450–1 000 km * Nopeus: Mach 5–9 ==Lähteet== == Aiheesta muualla== * Janne Ahjopalo (13.2.2024) Harvinainen video Ukrainasta: Tältä näyttävät Kiovaan iskeneen venäläisen yliääniohjuksen sirpaleet (mtvuutiset.fi) Luokka:Venäläiset ohjukset
Roberts Ķīlis

Roberts Ķīlis (14. maaliskuuta 1968 – 19. maaliskuuta 2022) oli latvialainen poliitikko ja sosiaaliantropologi, joka toimi Latvian opetus- ja tiedeministerinä. ==Elämäkerta== Ķīlis suoritti kandidaatin tutkinnon Latvian yliopistosta (1991) filosofiasta ja tohtorin tutkinnon Cambridgen yliopistosta (1999) sosiaaliantropologiasta. Vuodesta 1994 lähtien hän toimi apulaisprofessorina Tukholman kauppakorkeakoulussa Riiassa. Ķīlis nimitettiin Latvian opetus- ja tiedeministeriksi lokakuussa 2011. Terveysongelmien vuoksi hän erosi tehtävästään huhtikuussa 2013. ==Lähteet== Luokka:Latvian ministerit Luokka:Opetusministerit Luokka:Vuonna 1968 syntyneet Luokka:Vuonna 2022 kuolleet
OMP

OMP voi tarkoittaa seuraavia: * OMP Group, suomalainen konepajayritysten ryhmä * OMP, Russian Open mobile platform, Aurora OS, venäläinen Linux-pohjainen älypuheinkäyttöjärjestelmä.
Syvissä vesissä

Syvissä vesissä tarkoittaa seuraavia asioita: * Syvissä vesissä (), Michel Devillen ohjaama elokuva vuodelta 1981 * Syvissä vesissä (), Adrian Lynen ohjaama elokuva vuodelta 2022 * Syvissä vesissä (), Patricia Highsmithin romaani vuodelta 1957 * Syvissä vesissä (), Viveca Stenin romaani vuodelta 2008 * Syvissä vesissä (), australialainen televisiosarja vuosilta 1998–2000 ja 2019 * Syvissä vesissä, suomalainen kokoelma-albumi vuodelta 2009
Yrjö Sjöblom

Yrjö Martti Sjöblom (3. elokuuta 1910 Uudenkaupungin maalaiskunta – 4. tammikuuta 1979 Uusikaupunki) oli suomalainen rakennusmestari, yrittäjä ja yritysjohtaja, joka sai teollisuusneuvoksen arvonimen. Sjöblomin vanhemmat olivat maanviljelijä Frans Henrik Sjöblom ja Olga Fredrika Lydman ja puoliso vuodesta 1931 Ida Adele Mattson. Sjöblom valmistui rakennusmestariksi Turun teknillisestä koulusta vuonna 1943, toimittuaan jo vuodesta 1941 rakennustehtävissä puolustusministeriön työmailla. Valmistuttuaan hän työskenteli vuoteen 1946 asti vanhempana rakennusmestarina Turun laivastoaseman rakennustyömaalla ja sitten Pauli Lappalaisen Kivikartio-yhtiön palveluksessa. Oman rakennusliikkeen Sjöblom perusti vuonna 1947 Martti Varpen kanssa. Vuonna 1950 siitä tuli Rakennustoimisto Laipio, jonka toimitusjohtaja Sjöblom oli vuoteen 1957 asti. Seuraavana vuonna hän perusti yhdessä muiden kanssa Rakennusvasara-yhtiön ja alkoi sen toimitusjohtajaksi. Yhtiö rakensi asuin-, liike- ja tuotantotiloja sekä kouluja etenkin Varsinais-Suomen alueella ja toteutti Uudessakaupungissa myös kokonaisen Sorvakon asuinalueen. Rakennusvasara-yhtiön toiminta jaettiin vuonna 1969 kolmeen eri yritykseen, jotka olivat Rakennusvasaran ohella Rakennusliike K. Uusitalo ja Varpe. Liiketoimintansa ohella Sjöblom osallistui oman alansa yhteistyöhön ja kunnallispolitiikkaan. Hän oli muun muassa Uudenkaupungin kaupunginvaltuuston ja kaupunginhallituksen jäsen. Teollisuusneuvoksen arvonimen Sjöblom sai vuonna 1969.Kuolleita. Helsingin Sanomat, 13.1.1979, s. 10. ==Lähteet== Luokka:Suomalaiset rakennusmestarit Luokka:Suomalaiset yritysjohtajat Luokka:Suomalaiset yrittäjät Luokka:Uudenkaupungin kaupunginvaltuutetut Luokka:Vuonna 1910 syntyneet Luokka:Vuonna 1979 kuolleet
Adam Teodor Strömberg

pienoiskuva|Adam Theodor Strömberg Adam Theodor (Thore) Strömberg (5. kesäkuuta 1820 Strängnäs, Södermanland, Ruotsi – 3. toukokuuta 1889 Strängnäs) oli ruotsalainen luterilainen pappi, tuomiorovasti, piispa sekä poliitikko. Strömbergin suku oli kotoisin Suomesta. Hän valmistui ylioppilaaksi Uppsalassa 1938, filosofian kandidaatiksi 1848 ja tohtoriksi 1848. Hän toimi opettajana Strängnäsissä ja Örebrossa. Vuosina 1861–1862 hän opiskeli teologiaa Uppsalassa ja vihittiin papiksi 1863. 1864 hänet nimitettiin Strängnäsin tuomirovastiksi. Vuonna 1880 hän toimi Tukholman Suurkirkkoseurakunnan pastor primariuksena ja valittiin 1881 piispaksi Strängnäsin hiippakuntaan. Vuosia 1876–1878 hän oli valtiopäivien toisen kamarin jäsen. Vuonna 1868 hän sai Lundin yliopiston kunniatohtorin arvon. Hänet valittiin myös jäseneksi virsikirjan tarkastuskomiteaan. Vuonna 1883 hän julkaisi kokoelman Andliga sånger för den enskilda andakten (Hengellisiä lauluja yksityistä hartautta varten). Laulut olivat siinä kirkkovuoden sunnuntaiden mukaisessa järjestyksessä. Kokoelmassa oli virsi "Två väldiga strida om människans själ", joka oli alkuaan kuulunut piispan saarnaan Strängnäsin tuomiokirkossa. Virsi liitettiin Ruotsin kirkon vuoden 1937 virsikirjaan ja pienin muutoksin se on edelleen virsikirjassa virsi 536. Virren suomenkielinen teksti Luulajan virsikirjassa on William Snellin kännös vuodelta 1968 "Kaks väkevää sielussa kamppailee, Että puoleensa ihmisen saisi", virsi 266. Vuoden 2002 virsikirjassa se on Pekka Kivekkään 1998 tekemänä käännöksenä "Käy ihmisen sielusta taistelua niin kiivaasti mahtia kaksi". == Lähteet == Luokka: Ruotsalaiset virsirunoilijat Luokka: Vuonna 1820 syntyneet Luokka: Vuonna 1889 kuolleet Luokka: Ruotsin kirkon piispat ja arkkipiispat Luokka:Strängnäsin hiippakunnan piispat
Kazungula

Kazungula on pieni rajakaupunki Sambiassa. Kaupunki sijaitsee Sambesijoen pohjoisrannalla noin 70 km länteen Livingstonen kaupungista. Kazungulan edustalla Sambian, Namibian, Botswanan ja Zimbabwen rajat lähestulkoon kohtaavat Sambesijoella. Namibian ja Zimbabwen erottaa toisistaan vain noin 150 metriä pitkä kaistale Sambian ja Botswanan välistä rajaa, joten joella on lähes vierekkäin kaksi pistettä, joissa kolmen valtion rajat kohtaavat. Kazungulan kohdalle valmistui toukokuussa 2021 suuri silta Sambesijoen yli Sambiasta Botswanan samannimiseen Kazungulan rajakaupunkiin. Silta korvaa aiemmin käytössä olleen lauttayhteyden ja sillalla kulkee sekä maantie että rautatie. Luokka:Sambian kaupungit Luokka:Sambian rajat Luokka:Kolmen valtion rajapisteet
Kazungulan silta

Kazungulan silta on virallisesti 10. toukokuuta 2021 avattu silta Sambesi-joen yli Sambiasta Botswanaan. Sen pituus on 923 metriä. Silta korvasi vanhan ponttoonialusyhteyden joen yli helpottaen kansainvälistä liikennettä. Sillalla kulkee kaksi ajoväylää molempiin suuntiin, yksiraiteinen junarata sekä jalankulkuväylät sillan molemmilla laidoilla. Sillan kokonaiskustannukset olivat 259,3 miljoonaa dollaria. == Lähteet == Luokka:Tieliikennesillat Luokka:Rautatiesillat Luokka:Sambian rajat
Zvenyhorodka

Zvenyhorodka () on kaupunki Tšerkasyn alueella Ukrainan keskivaiheilla, Hnylyi Tikytš -sivujoen varrella, maanteitse noin 114 kilometriä aluekeskus Tšerkasystä länsilounaaseen. Kaupunki on maaseutuvaltaisen Zvenyhorodkan piirin (197 509 as., 2021) hallinnollinen keskus. Kaupungin asukasluvuksi arvioitiin 16 490 (2021). Paikkakunnan historia ulottuu Kiovan Rusjin aikaan, jolloin se tunnettiin nimellä Zvenyhorod. Mongolit tuhosivat kaupungin vuonna 1240, minkä jälkeen asutus linnoitettiin. 1400- ja 1500-luvuilla tataarihyökkäykset vaurioittivat asutusta. Paikkakunta oli pitkään Puolan aluetta, joskin H’melnytskyin kansannousun (1648-1657) ja kansannousujen (1737, 1743 ja 1768) aikana Puolan hallinnolline ote ei pitänyt. Vuonna 1793 liitettiin Venäjän keisarikuntaan, Magdeburgin kaupunginoikeudet 1795. Siitä tuli Kiovan kuvernementin kihlakuntakaupunki. Пам’ятник В.І.Леніну, скульптура, проспект Шевченка , біля будинку міської ради.jpg|Zvenyhorodkan kaupungintalo ja Leninin patsas (2014). ==Lähteet== ==Aiheesta muualla== Luokka:Tšerkasyn alueen kaupungit
Siroliskoankerias

Siroliskoankerias (Aldrovandia gracilis) on liskoankeriaisiin kuuluva kalalaji. Lajia tavataan syvistä vesistä Atlantista. ==Koko ja ulkonäkö== Siroliskoankerias voi kasvaa suurimmillaan noin 55 cm pitkäksi. Ruumiinrakenteeltaan kala on ankeriasmainen, pitkä, solakka ja ruumis kapenee pyrstöä kohden. Väriltään siroliskoankerias on harmaa tai ruskehtavan harmaa ja kuono on valkoinen. ==Levinneisyys ja elintavat== Siroliskoankeriasta tavataan Atlantin länsiosissa Meksikonlahdelta ja Karibianmereltä ja itäosissa Mauritaniasta Sierra Leoneen. Laji liikkuu lähellä pohjaa tyypillisimmin 460 - 2 600 metrin syvyydessä. Kalan ravintoa ovat äyriäiset, nilviäiset ja monisukasmadot. ==Lähteet== Luokka:Piikkiankeriaskalat
A Cure for Wellness

A Cure for Wellness on vuonna 2016 ensi-iltansa saanut kauhuelokuva, jonka on ohjannut Gore Verbinski ja käsikirjoittanut Justin Haythe. Elokuva perustuu Verbinskin ja Haythen kirjoittamaan tarinaan, jonka inspiraationa toimi Thomas Mannin romaani Taikavuori (1924). Elokuvan pääosia esittävät Dane DeHaan, Jason Isaacs ja Mia Goth. A Cure for Wellness sai maailmanensi-iltansa 10. joulukuuta 2016 ja Suomen ensi-iltansa 17. helmikuuta 2017. Elokuva sai pääosin ristiriitaisia arvosteluja. Sitä kiitettiin visuaaleista, kuvauksesta, roolisuorituksista ja kunnianhimosta, mutta kritisoitiin pituudesta, käsikirjoituksesta ja kerronnasta. Elokuva oli taloudellisesti tappiollinen. Se tuotti vain noin 26 miljoonaa dollaria, kun budjetti oli 40 miljoonaa dollaria. Elokuva jäi Lisa Banesin viimeiseksi ennen hänen kuolemaansa kesäkuussa 2021. == Näyttelijät == == Lähteet == == Aiheesta muualla == * Virallinen sivusto * Luokka:Vuoden 2016 yhdysvaltalaiset elokuvat Luokka:Yhdysvaltalaiset kauhuelokuvat Luokka:Yhdysvaltalaiset psykologiset jännityselokuvat Luokka:Yhdysvaltalaiset tieteiselokuvat Luokka:Saksalaiset kauhuelokuvat Luokka:Gore Verbinskin ohjaamat elokuvat Luokka:20th Century Foxin elokuvat
Giorgio Venturi

Giorgio Venturi (s. 23. kesäkuuta 1966 Salerno) on italialainen kuulantyöntäjä. Hänen ennätyksensä on 19,67 metriä kesäkuulta 1996. Venturi voitti vuonna 1989 Italian mestaruuden tuloksella 18,08. Hän edusti Italiaa sisäratojen EM-kilpailuissa 1996 sekä saman vuoden Atlantan kesäolympialaisissa, muttei päässyt kummissakaan kisoissa finaaliin. == Lähteet == Luokka:Italialaiset kuulantyöntäjät Luokka:Vuonna 1966 syntyneet Luokka:Elävät henkilöt
Inner Temple

pienoiskuva|Inner Templen vaakunaeläin on Pegasos. The Honourable Society of the Inner Temple on Lontoon Cityssä sijaitseva oikeudenkäyntiasianajajien ammatillinen yhteisö eli Inn of Court. Se on yksi neljästä Inn of Courtista, joiden tehtävänä on kouluttaa oikeudenkäyntiasianajajia. Kolme muuta ovat Middle Temple, Gray’s Inn ja Lincoln’s Inn. Asianajajana (barrister) toimiminen Englannissa ja Walesissa edellyttää Inn of Courtin hyväksyntää (call to the bar). Inner Temple on toiminut 1300-luvulta lähtien Fleet Streetin eteläpuolisella Templen alueella, jossa on Temppeliritareiden entinen Englannin-päämaja Temple Church. Jokainen Inn of Court on riippumaton Lontoon lordipormestarin ja piispan määräysvallasta, ja niillä on omat hallintoelimet, joita sanotaan parlamenteiksi. Tunnettuja Inner Templessä opiskelleita henkilöitä ovat muun muassa Clement Attlee, Francis Drake, Mahatma Gandhi, John Maynard Keynes, Jawaharlal Nehru ja Bram Stoker. Ensimmäinen Inner Templessä asianajajaksi valmistunut nainen oli Ivy Williams vuonna 1922. ==Lähteet== ==Aiheesta muualla== Luokka:Brittiläiset järjestöt Luokka:Oikeustiede Luokka:Lontoon koulutus
Johan Hjertén

Johan Hjertén (7. heinäkuuta 1781 Hjärttorp, Od, Länsi-Götanmaa – 10. helmikuuta 1835) oli ruotsalainen luterilainen pappi ja virsirunoilija. Hjertén oli rusthollarin poika, ja valitsi sukunimen syntymäpaikkansa mukaan. Hän valmistui ylioppilaaksi Uppsalassa vuonna 1805 ja vihittiin papiksi 1806. Hänestä tuli Ulricehamnin lähellä olevan Hällstadin seurakunnan komministeri vuonna 1816 ja kirkkoherra 1826. Hän osallistui 1800-luvun alun virsikirjan uudistustyöhön lähettämällä 39 virttä J O. Wallinin johtamalle virsikirjakomitealle. Wallin muokkasi niitä, ja kuusi niistä tuli vuoden 1819 virsikirjaan. Vuoden 1986 virsikirjassa on jäljellä Hjerténin kirjoittamia säkeistöjä virressä 274 ”Jesus, gör mig så till sinnes”. Hjerténin virressä on alkuaan ollut viisi säkeistöä, mutta virsikirjassa niistä on 4. ja 5. säkeistö virren 1. ja 2. säkeistöinä. Muut säkeistöt ovat Wallinin kirjoittamia. Virsi oli suomenkielisenä Luulajan virsikirjan virsi 392 ”Jeesus, sydämeeni paina Sinun pyhä mielesi” Per Boremanin vuonna 1946 tekemänä suomennoksena. Vuoden 2002 virsikirjassa virren suomenkielinen teksti ”Jeesus, auta että aina nöyrin mielin palvelen” on Anna-Mari Kaskisen vuonna 1998 tekemä käännös. == Lähteet == Luokka:Ruotsalaiset virsirunoilijat Luokka:Vuonna 1781 syntyneet Luokka:Vuonna 1835 kuolleet Luokka:Ruotsalaiset papit
The House of the Devil

The House of the Devil on vuonna 2009 ensi-iltansa saanut yhdysvaltalainen kauhuelokuva, jonka on ohjannut, käsikirjoittanut ja leikannut Ti West. Sen pääosia esittävät Jocelin Donahue, Tom Noonan, Mary Woronov, Greta Gerwig, A. J. Bowen ja Dee Wallace. Elokuva kertoo nuoresta naisesta, joka palkataan lastenvahdiksi eristettyyn taloon, jossa alkaa tapahtumaan kummallisia asioita. Elokuva yhdistelee slasher-elokuvien ja kummitustaloelokuvien elementtejä. The House of the Devil sai maailmanensi-iltansa Tribecan elokuvajuhlilla 25. huhtikuuta 2009. Se sai positiivisen vastaanoton kriitikoilta. == Näyttelijät == == Lähteet == == Aiheesta muualla == * * * Luokka:Vuoden 2009 yhdysvaltalaiset elokuvat Luokka:Yhdysvaltalaiset kauhuelokuvat Luokka:Kummitustaloelokuvat Luokka:Ti Westin ohjaamat elokuvat
Tulppaanikausi

Tulppaanikausi oli vuosien 1718–1730 ajanjakso Osmanien valtakunnassa, jolloin valtakunnassa vallitsi verrattain pitkä rauha, maan talous kasvoi ja kulttuuri kukoisti. Tulppaanikauden katsotaan alkaneen Passarowitzin rauhasta. Sulttaani Ahmed III:n holvi alkoi tämän jälkeen kiinnostua lännen barokkikulttuurista ja samalla länttä alkoi kiinnostaa itämainen kulttuuri. Aikakauden symboliksi tuli tulppaani, joka oli osmanien hyvin arvokas vientituote. Osmanien valtakunnassa kehittyi aikakaudelleen ominainen kulttuuri. Tulppaanikausi päättyi Ahmed III:n syrjäyttäneeseen kapinaan 1730. ==Lähteet== Luokka:Osmanien valtakunnan historia
Abigail Thorn

Abigail Thorn (s. 24. huhtikuuta 1993 Newcastle upon Tyne) on brittiläinen näyttelijä, käsikirjoittaja ja tubettaja, joka tunnetaan parhaiten vuonna 2013 aloitetusta YouTube-kanavastaan Philosophy Tube. Hänen kanavallaan on maaliskuussa 2022 yli miljoona tilaajaa. Thornin filosofiaa käsittelevät videot olivat aluksi yksinkertaisia, mutta sittemmin hän on tullut tunnetuksi teatraalisuudestaan ja dramaattisuudestaan niin esiintymisen, puvustuksen, maskeerauksen kuin lavastuksenkin osalta. Thorn on poliittiselta kannaltaan vasemmistolainen, ja hänen videonsa käsittelevät usein kriittisesti uusliberalismia, kapitalismia ja äärioikeistoa. Hänen katsotaan usein kuuluvan BreadTube-yhteisöön muiden vasemmistolaisten tubettajien kanssa. Tammikuussa 2021 julkaistulla videollaan Identity: A Trans Coming Out Story Thorn kertoi olevansa transnainen. Thorn on käsikirjoittanut lyhytelokuvan Dracula's Ex- Girlfriend sekä näytelmän The Prince, joista jälkimmäisessä hän näytteli pääroolissa. == Tunnetut roolit == === Televisiosarjat === Vuosi Teos Rooli Huomiot 2023 The Prince Hotspur myös käsikirjoittaja 2023 Django Jess 2024 The Acolyte noita Eurus 2024 House of the Dragon Sharako Lohar === Videopelit === Vuosi Teos Rooli Huomiot 2023 Harmony: The Fall of Reverie Nora 2023 Baldur's Gate III Nocturne == Lähteet == == Aiheesta muualla == * Philosophy Tuben YouTube- kanava * Abigail Thorn IMDb:ssä Luokka:Brittiläiset tubettajat Luokka:Brittiläiset näyttelijät Luokka:Vasemmistolaiset tubettajat Luokka:Vuonna 1993 syntyneet Luokka:Elävät henkilöt
Kevin Rooney

Kevin Rooney (s. 21. toukokuuta 1993) on yhdysvaltalainen jääkiekkoilija, joka pelaa NHL-seura Calgary Flamesin organisaatiossa. Maaliskuussa 2024 Rooney teki Flamesin kanssa yksivuotisen ja 1,3 miljoonan dollarin arvoisen jatkosopimuksen. Luokka:Yhdysvaltalaiset jääkiekkoilijat Luokka:Vuonna 1993 syntyneet Luokka:Elävät henkilöt
Kalmiuske

Kalmiuske (, ), vuosina 1949-2016 Komsomolske (, ), vuoteen 1949 saakka Karakubbud (), on kaupunki Ukrainan (de jure) Donetskin alueen kaakkoisosassa, Asovanmereen laskevan Kalmius-joen varrella. Aluekeskus Donetsk sijaitsee maanteitse 50 kilometriä kaupungista pohjoisluoteeseen. Kaupunki on vuonna 2020 perustetun Kalmiusken piirin hallintokeskus. Ukrainan tilastokeskus arvioi kaupungin väkiluvuksi 11 447 (2021). Vuonna 2016 Ukrainan korkein neuvosto uudelleennimesi kaupungin nykynimelleen osana pyrkimystä luopua Neuvostoliiton aikaan viittaavasta nimistöstä. Käytännössä käytössä on yhä kaupungin neuvostoaikainen nimi. Paikkakunnalla on Karakuban rautatieasema. Jo 1833 geologi I. Ivansytsky löysi kalkkikiviesiintymän ja 1910-luvulle tultaessa paikkakunnan esiintymää oli kartoitettu paremmin. Paikkakunta mainitaan kirjallisissa lähteissä vuonna 1933 kalkkikiven avokaivoksen perustamisen ja rautatien rakentamisen vuoksi. Vuosina 1933-1934 kaivokselta saatiin ensimmäiset 100 000 tonnia kalkkikiveä. Vuonna 1939 alkoi kiven murskaus- ja rikastuslaitoksen rakentaminen. Vuonna 1956 paikkakunta sai piiriin kuuluvan kaupungin aseman. Väkiluku kehittyi seuraavasti: noin 5 500 (1939), 15 400 (1959), 14 700 (1979), 14 100 (1989) ja 13 300 (1998). Venäjän vuonna 2014 aloittamien sotatoimien vuoksi (Itä-Ukrainan sota) osa seudun asukkaista on ollut evakossa, eikä piiristä juuri saada riippumatonta tietoa. Koko Kalmiusken piiri sijaitsee Venäjän vuodesta 2014 lähtien ylläpitämän nukkehallinnon, laittoman "Donetskin kansantasavallaksi" kutsutumansa ja sotilaallisella läsnäolollaan ja poliittis-taloudellisella vallallaan kontrolloidun itäisen Ukrainan kapinallisalueen sisällä. ==Lähteet== ==Aiheesta muualla== Luokka:Donetskin alueen kaupungit
Ventotene

Ventotene () on Tyrrhenanmerellä sijaitseva saari Italian länsirannikolla. Ventotene kuuluu samaan saariryhmään Ponzan, Palmarolan, Gavin, Zannonen saarten kanssa, jotka sijaitsevat kauempana lännessä. Yhdessä muutaman kilometrin päässä olevan Santo Stefanon saaren kanssa saaret muodostavat Ventotenen kunnan. Saarelta on ympärivuotinen lauttayhteys mantereelle Formian kaupunkiin. Kesän sesonkiaikana lauttayhteys on myös Napoliin ja Ponzalle. Ventotene on erityisesti italialaisten turistien suosiossa. ==Maantiede== Ventotenen saari on muodostunut sammuneen tulivuoren päälle. Saari on noin 2,8 km pitkä, leveimmillään 800 metriä ja korkein kohta on 139 metriä.Kunnan kotisivut Ventotene on noin 54 kilometriä länteen mantereesta. ==Historia== Antiikin aikana saari tunnettiin nimellä Pandateria tai Pandataria. Ensimmäiset jäljet asutuksesta ovat pronssikaudelta Roomalaiset kuitenkin aloittivat laajamittaisen rakentamisen saarella. Roomalaiset hakkauttivat sataman ja Augustuksen hallituskauden alussa saarelle rakennettiin huviloita. Augustus itse rakennutti saaren pohjoisosaan huvilan, jonka rauniot ovat vieläkin nähtävillä. Saaresta kuitenkin tuli tunnettu keisariperheen naisten karkotuspaikkana. Ensimmäisenä saarelle karkotettiin Augustuksen tytär Julia vuonna 2 eaa. Muita saarelle karkotettuja oli muun muassa Agrippina maior ja Claudia Octavia, jotka kuolivat saarella. Roomalaisten jälkeen saarella asuttiin satunnaisemmin, kunnes 1700-luvulla rakennettiin uusi kylä asutuskeskukseksi. Tältä ajalta olevia rakennuksia ovat saaren kirkko ja Santo Stefanon saarelle rakennettu vankila, joka oli toiminnassa vuoteen 1965 asti. Fasistihallinnon aikana Ventotenestä tuli karkotuspaikka poliittisille vangeille. Ollessaan vangittuna saarella Altiero Spinelli laati vuonna 1941 Ventotenen manifestin. ==Lähteet== Luokka:Italian saaret Luokka:Välimeren saaret
Kruunu (Mustan kuun lapsien albumi)

Kruunu on Mustan kuun lapsien seitsemäs studioalbumi, joka julkaistiin 26. helmikuuta 2021. == Kappaleet == == Arvostelut == * Desibeli.net: Mustan Kuun Lapset: Kruunu Viitattu 21.3.2022. * Kaaoszine: 9/10Mustan Kuun Lapset tunnelmoi tutuissa merkeissä ja irrottelee odottamattomilla tavoilla mutta onnistuu kuulostamaan koko ajan itseltään Viitattu 21.3.2022. * Metalliluola: 8/10Mustan Kuun Lapset – Kruunu (2021) Viitattu 21.3.2022. == Lähteet == == Aiheesta muualla == * * Luokka:Vuoden 2021 albumit Luokka:Mustan kuun lapsien albumit
Airasca

Airasca () on kunta Italiassa Piemonten alueella sijaitsevassa Torinon metropolikaupungissa.Airasca Sapere.it Airasca Turismo Torino Vuoden 2022 alussa kunnassa oli arviolta 3 583 asukasta. ==Lähteet== ==Aiheesta muualla== Luokka:Torinon metropolikaupungin kunnat
Astronomische Gesellschaft

Astronomische Gesellschaft on saksalainen tähtitieteen alan järjestö, joka perustettiin Heidelbergissä vuonna 1863 järjestetyssä alan kongressissa.Tähtitieteelliset kongressit. Tietosanakirja, osa 10, palsta 98. Tietosanakirja-osakeyhtiö 1919 Seuran perustajia oli suomalais-preussilainen tähtitieteilijä Friedrich Wilhelm August ArgelanderFriedrich Wilhelm August Argelander . Universität Bonn. Viitattu 21.3.2022 . Anders Donner toimi seuran hallituksen jäsenenä ja varapuheenjohtajana.Anders Donner Biografiasampo. Viitattu 21.3.2022 Seuran hallituksen jäsenenä toimi myös Hugo Gyldén, josta sittemmin tuli sen puheenjohtaja.Hugo Gyldén Biografiasampo. Viitattu 21.3.2022 ==Lähteet== Luokka:Saksalaiset järjestöt Luokka:Tähtitieteelliset yhdistykset
Luettelo Tampereen yliopiston ainejärjestöistä

Tämä on luettelo Tampereen yliopistossa toimivista tiedekunta- ja ainejärjestöistä. Tampereen ylioppilaskunnan piirissä toimii noin 150 opiskelijajärjestöä. Niistä noin 40 on sisäänotollisia ainejärjestöjä tai kiltoja, jotka on lueteltu tässä luettelossa. Tämän lisäksi luetteloon on koottu epäviralliset, kansainväliset ja ei-sisäänotolliset ainejärjestöt sekä ainejärjestöt, joiden koulutusohjelma on lakkautettu. Luettelo on järjestetty tiedekuntien sekä ainejärjestöjen nimien mukaiseen aakkosjärjestykseen. == Informaatioteknologian ja viestinnän tiedekunta == * Energiamurros, Energiamurroskilta * Suomen kieli, Kopula * Vieraat kielet, Lexica * Matematiikka, tilastotiede ja tietojenkäsittelytieteet, Luuppi * Teatterityö, Näty * Viestintä, Reettorit * Sähkötekniikka, Sähkökilta * Tietotekniikka, TiTe * Käännöstiede, Transla * Informaatiotutkimus, mediatutkimus ja pelitutkimus, UDK * Journalistiikka, Vostok == Johtamisen ja talouden tiedekunta == * Kauppatieteet, Boomi * Politiikan tutkimus, Iltakoulu * Tuotantotalous, Indecs * Hallintotieteet, Staabi * Tietojohtaminen, Tietojohtajakilta Man@ger == Kasvatustieteiden ja kulttuurin tiedekunta == * Varhaiskasvatus, ITU * Elinikäinen oppiminen ja kasvatus, Mentor * Luokanopettaja, OKA == Lääketieteen ja terveysteknologian tiedekunta == * Biolääketieteen tekniikka, Bioner * Bioteknologia, Biopsi * Lääketiede, Tampereen Lääketieteen Kandidaattiseura == Rakennetun ympäristön tiedekunta == * Arkkitehtuuri, Tampereen Arkkitehtikilta * Rakennustekniikka, Tampereen rakentajakilta * Sustainable urban development (kestävä kaupunkikehitys), Urbanum == Tekniikan ja luonnontieteiden tiedekunta == * Automaatiotekniikka, Automaatiotekniikan kilta * Biotekniikka, Bioner * Teknis-luonnontieteellinen koulutusohjelma, Hiukkanen * Konetekniikka, Koneenrakentajakilta * Materiaalitekniikka, Materiaali-insinöörikilta * Robotiikka, Robotiikan kilta * Ympäristötekniikka, Ympäristöteekkarikilta == Yhteiskuntatieteiden tiedekunta == * Filosofia, Aatos * Psykologia, Cortex * Yhteiskuntatutkimus, Interaktio * Historia, Patina * Hoitotiede ja kansanterveystiede, Salus * Sosiaalityö, SOS * Kirjallisuustiede, Teema * Logopedia, Ääni == Porin yksikkö == * Tietotekniikka ja tuotantotalous, Porin Teekkarit * Koko toimipiste, Utopia == Entiset, epäviralliset ja ei-sisäänotolliset ainejärjestöt == * Erasmus-opiskelijaverkosto, INTO (ESN FINT) * MDP in Leadership for Change students Complex * Tampere Science and Engineering Students' association, TaSciEn * Tampere International Global Society Students (TIPSY) * Signaalinkäsittely ja tietoliikennetekniikka, TeLE * Kuitu- ja tekstiilitekniikka, TVIK == Lähteet == Luokka:Tampereen yliopisto
Gustav Špet

Gustav Gustavovitš Špet (; 7. huhtikuuta (J: 26. maaliskuuta) 1879 Kiova, Venäjän keisarikunta – 16. marraskuuta 1937 Tomsk, Neuvostoliitto) oli ukrainalaissyntyinen venäläinen filosofi.ШПЕТ Гус­тав Гус­та­во­вич. Большая российская энциклопедия. Hän oli ensimmäinen venäläinen tutkija, joka esitteli kotimaassaan Edmund Husserlin fenomenologiaa. ==Ura== Špet opiskeli Kiovan yliopistossa, mutta hänet erotettiin oppilaitoksesta väliaikaisesti, koska hän oli osallistunut marxilaisen ryhmän toimintaan.Nemeth, Thomas: Gustav Shpet (1879—1937). Internet Encyclopedia of Philosophy. Hän muutti vuonna 1907 Moskovaan. Hän jatkoi opintojaan Keski-Euroopassa, muun muassa Göttingenissä Husserlin oppilaana lukuvuoden 1912–1913. Vuosina 1918–1924 hän toimi Moskovan yliopiston filosofian professorina. Stalinin vainoissa Špet vangittiin vuonna 1935 ja karkotettiin Tomskiin. Vuonna 1937 hänet vangittiin uudelleen ja teloitettiin syytettynä osallistumisesta monarkiamielisten upseerien salaliittoon.Eesti Entsüklopeedia 9, s. 126. Tallinn 1996. ISBN 5-89900-047-3 Teoksissaan Špet tarkasteli hermeneutiikan ja semiotiikan ongelmia. Hänen keskeisiä tutkimusalojaan olivat 1920-luvulta alkaen kielifilosofia ja taiteen teoria, ja hän oli lähellä aikansa venäläistä formalismia. Špetin kirjoitukset vaikuttivat Prahan koulukuntaan, ja häntä on pidetty niin kutsutun neuvostoliittolaisen semiotiikan edeltäjänä. ==Teoksia== * 1914 – Явление и смысл: Феноменология как основная наука и ее проблемы * 1918 – Герменевтика и её проблемы * 1922 – Очерк развития русской философии * 1927 – Внутренняя форма слова: Этюды и вариации на темы Гумбольда ==Lähteet== ==Kirjallisuutta== * Luokka:Vuonna 1879 syntyneet Luokka:Vuonna 1937 kuolleet Luokka:Venäläiset filosofit Luokka:Venäläiset professorit
Ponza

Ponza () on Tyrrhenanmerellä Italian länsirannikolla sijaitseva kallioinen saari. Ponza on saariryhmän väkirikkain ja suurin saari, jonka mukaan koko saariryhmä on nimetty. Muita saariryhmän saaria ovat Ponzan lähellä sijaitsevat Palmarola, Gavi ja Zannone, ja idempänä sijaitsevat Ventotene ja Santo Stefano. Lähisaariensa kanssa Ponza muodostaa Ponzan kunnan. Saarelta on lauttayhteys mantereelle muun muassa Formiaan ja Napoliin. Ponza on suosittu turistikohde roomalaisten ja napolilaisten keskuudessa.A guide to Ponza island in Italy ==Maantiede== Ponza on pitkulainen ja kapea. Saaren korkein kohta on Monte Guardia, joka sijaitsee saaren eteläosassa. ==Historia== Antiikin aikana saari tunnettiin nimellä Pontia. Saarella on ollut asutusta neoliittiseltä kaudelta asti. Ennen roomalaisia saari oli volskien, etruskien ja kreikkalaisten hallussa. Roomalaiset rakennuttivat Ponzalle huviloita, joiden rauniot ovat vieläkin nähtävissä. Lomapaikan lisäksi saari toimi karkotuspaikkana keisariperheen jäsenille saariryhmään kuuluva Ventotenen lailla. Roomalaisten jälkeen saari kukoisti uskonnollisena ja kaupallisena keskuksena 800-luvulle asti, jolloin saraseenimerirosvot aloittivat hyökkäykset saarelle. Vuoden 1943 kesällä Mussolini oli vangittuna saarella. Legendan mukaan Ponza olisi nimetty Pontius Pilatuksen mukaan, mutta tarinalla ei ole totuusperää. ==Lähteet== Luokka:Italian saaret Luokka:Välimeren saaret
Luettelo Chietin maakunnan kunnista

Tämä on luettelo Italian Chietin maakunnan kunnista. Istat-koodi Kunta Asukasluku (2021) 069001 Altino 3 080 069002 Archi 2 030 069003 Ari 1 071 069004 Arielli 1 084 069005 Atessa 10 443 069006 Bomba 755 069007 Borrello 313 069008 Bucchianico 5 002 069009 Montebello sul Sangro 75 069010 Canosa Sannita 1 270 069011 Carpineto Sinello 536 069012 Carunchio 610 069013 Casacanditella 1 174 069014 Casalanguida 876 069015 Casalbordino 5 808 069016 Casalincontrada 3 004 069017 Casoli 5 305 069018 Castel Frentano 4 268 069019 Castelguidone 327 069020 Castiglione Messer Marino 1 575 069021 Celenza sul Trigno 819 069022 Chieti 49 139 069023 Civitaluparella 297 069024 Civitella Messer Raimondo 797 069025 Colledimacine 166 069026 Colledimezzo 440 069027 Crecchio 2 648 069028 Cupello 4 752 069029 Dogliola 323 069030 Fara Filiorum Petri 1 936 069031 Fara San Martino 1 312 069032 Filetto 884 069033 Fossacesia 6 215 069034 Fraine 280 069035 Francavilla al Mare 25 677 069036 Fresagrandinaria 908 069037 Frisa 1 634 069038 Furci 851 069039 Gamberale 289 069040 Gessopalena 1 261 069041 Gissi 2 545 069042 Giuliano Teatino 1 151 069043 Guardiagrele 8 615 069044 Guilmi 417 069045 Lama dei Peligni 1 102 069046 Lanciano 34 410 069047 Lentella 651 069048 Lettopalena 325 069049 Liscia 668 069050 Miglianico 4 640 069051 Montazzoli 877 069052 Monteferrante 119 069053 Montelapiano 80 069054 Montenerodomo 617 069055 Monteodorisio 2 342 069056 Mozzagrogna 2 412 069057 Orsogna 3 639 069058 Ortona 22 287 069059 Paglieta 4 157 069060 Palena 1 268 069061 Palmoli 836 069062 Palombaro 975 069063 Pennadomo 219 069064 Pennapiedimonte 435 069065 Perano 1 523 069066 Pizzoferrato 1 000 069067 Poggiofiorito 828 069068 Pollutri 2 073 069069 Pretoro 866 069070 Quadri 734 069071 Rapino 1 230 069072 Ripa Teatina 4 002 069073 Roccamontepiano 1 573 069074 Rocca San Giovanni 2 301 069075 Roccascalegna 1 082 069076 Roccaspinalveti 1 208 069077 Roio del Sangro 95 069078 Rosello 202 069079 San Buono 891 069080 San Giovanni Lipioni 149 069081 San Giovanni Teatino 14 174 069082 San Martino sulla Marrucina 865 069083 San Salvo 19 445 069084 Santa Maria Imbaro 2 054 069085 Sant'Eusanio del Sangro 2 308 069086 San Vito Chietino 5 189 069087 Scerni 3 022 069088 Schiavi di Abruzzo 702 069089 Taranta Peligna 343 069090 Tollo 3 948 069091 Torino di Sangro 2 971 069092 Tornareccio 1 669 069093 Torrebruna 746 069094 Torrevecchia Teatina 4 165 069095 Torricella Peligna 1 189 069096 Treglio 1 687 069097 Tufillo 370 069098 Vacri 1 550 069099 Vasto 40 553 069100 Villalfonsina 908 069101 Villamagna 2 180 069102 Villa Santa Maria 1 147 069103 Pietraferrazzana 131 069104 Fallo 121 Yhteensä 375 215 ==Lähteet== * * Chietin maakunta
Oscar Mannström

Carl Oscar Mannström (5. marraskuuta 1875 Roslagen, Ruotsi – 23. joulukuuta 1938 Tukholma) oli ruotsalainen luterilainen pappi ja virsirunoilija. Mannström valmistui filosofian kandidaatiksi 1901 ja työskenteli toimittajana muun muassa Vårt Land ja Stockholms Dagblad -lehdissä 1904–1923. Hänet vihittiin papiksi 1919 ja hän toimi pappina Tukholman Adolf Fredrikin seurakunnassa. Hän julkaisi runokokoelmia ja hänen ruotsiksi kääntämiään virsiä on muutama Ruotsin kirkon vuoden 1986 virsikirjassa: virsi 58 "Hjärtan, enigt sammanslutna" (N. L. von Zinzendorf, käännösvuosi 1913), virsi 114 "Stilla natt, heliga natt" (J. Mohr 1915), virsi 189 "Bliv kvar hos mig" (H. F. Flyte, 1920), virsi 624 "En dag, en flyktig stund" (J. Johnsson 1920). Virren 496 "Morgonens rodnad över bergen brinner" kohdalla virsikirjassa on maininta, että se olisi Mannströmin kirjoittama virsi vuodelta 1928. Se on kuitenkin käännös latinankielisestä hymnistä "Ecce, iam noctis tenuatur umbra", joka on sunnuntain matutina-hetkipalveluksen hymni. Sen kirjoittajana pidetään nykyään englantilaista apotti Alkuinia (734 – n. 804). Virren on suomenkieliseen virsikirjaan kääntänyt Anna-Maija Raittila 1999 alkusanoin "Aamuyön tummuus punerrukseen vaihtuu". == Lähteet == Luokka: Ruotsalaiset virsirunoilijat Luokka: Vuonna 1875 syntyneet Luokka: Vuonna 1938 kuolleet Luokka: Ruotsalaiset papit
Valter Lang

Valter Lang (s. 26. tammikuuta 1958 Kulunda, Novosibirskin alue, Neuvostoliitto) on virolainen arkeologi, Tarton yliopiston professori.Eesti Entsüklopeedia 14, s. 223. Tallinn 2000. ISBN 9985-70-064-3 Valter Langin vanhemmat oli kyyditetty Siperiaan vuonna 1949, ja perhe sai palata Neuvosto- Viroon vuonna 1958.Maidla, Margus: Akadeemik Valter Lang on arheoloogina sõna otseses mõttes meile meie kaugema mineviku tagasi andnud. Akadeemiline Keskus. Lang opiskeli arkeologiaa Tarton yliopistossa ja Ruotsissa ja väitteli tohtoriksi vuonna 1996. Hän työskenteli Historiantutkimuksen laitoksessa (Ajaloo Instituut) vuodesta 1981, ja vuonna 1999 hänet nimitettiin Tarton yliopiston arkeologian professoriksi. Lang on ollut vuodesta 2010 Viron tiedeakatemian jäsenRatt, Kadri: Teaduste akadeemia valis kümme uut akadeemikut. Postimees 8.12.2010. ja vuodesta 2017 Suomalaisen Tiedeakatemian ulkomainen jäsen.Valter Lang. SA Eesti Teadusagentuur . ==Suomennettuja teoksia== * ==Lähteet== Luokka:Virolaiset arkeologit Luokka:Virolaiset professorit Luokka:Tarton yliopiston professorit Luokka:Akateemikot Luokka:Vuonna 1958 syntyneet Luokka:Elävät henkilöt
China Eastern Airlinesin lento 5735

China Eastern Airlinesin lento 5735 oli China Eastern Yunnan Airlinesin Kiinan sisäinen reittilento Kunmingista Guangzhouhun. Lennolla 21. maaliskuuta 2022 käytetty Boeing 737-89P syöksyi maahan kesken lennon lähellä Wuzhoun kaupunkia. Kaikki koneessa olleet 123 matkustajaa ja 9 miehistön jäsentä saivat surmansa. == Lentokone == Onnettomuuslentoa lennettiin Boeing 737-89P -koneella, joka kuuluu Boeing 737 -malliperheen kolmanteen NG-sukupolveen. Koneen rekisteröintitunnus oli B-1791, valmistajan sarjanumero 41474/5453, ja se oli toimitettu yhtiölle vuonna 2015. Reittilentoa Kunmingista Guangzhouhun liikennöi China Eastern Airlinesin tytäryhtiö China Eastern Yunnan Airlines. 737-800-sarjan koneiden turvallisuutta on pidetty yleensä hyvänä. == Onnettomuus == Onnettomuuslento lähti ilman ongelmia Kunmingista ja se jatkoi matkaansa 29 100 jalan korkeudella. Kun lentokone oli saapunut sijaintiin, jossa edellinen lento samalla reitillä oli aloittanut laskemaan korkeuttaan, se alkoi syöksymään kohti maata suurella nopeudella. Flightradar24:n korkeustietojen perusteella kone laskeutui 7 400 jalan korkeuteen vain vajaassa puolessatoista minuutissa. Syöksy oikeni puolen minuutin ajaksi ennen kuin se jatkui aina siihen saakka, kun kone törmäsi vuorenrinteeseen. Lentokoneen itse lähettämien ADS-B-tietojen mukaan sen vajoamisnopeus oli korkeimmillaan ja juuri ennen törmäystä noin 31 000 jalkaa minuutissa (noin 160 m/s). Törmäysalueelle syttyi maastopalo, jota sammuttamaan lähetettiin palomiehiä usealta eri alueelta. Erääseen valvontakameraan tallentuneella videolla koneen voi nähdä syöksyvän kohti maata lähes pystysuorassa. Kaikki koneessa olleet 132 henkilöä olivat Kiinan kansalaisia. == Tutkinta == Kiinan siviili-ilmailuhallinto (CAAC) on ilmoittanut aloittavansa onnettomuuden tutkinnan ja lähetti paikalle työryhmän. Yksi koneen mustista laatikoista löydettiin pahoin vaurioituneena kaksi päivää onnettomuuden jälkeen. Yhdysvaltalaisten lähteiden mukaan alustavat tutkimukset lentotietoihin viittaavat siihen, että lentäjät ohjasivat koneen syöksyyn tahallaan. Kiinan siviili-ilmailuhallinto ei ole vahvistanut väitteitä. Onnettomuuden vuosipäivänä Kiinan siviili-ilmailuhallinto ilmoitti, että tutkinta on yhä kesken turman "erittäin monimutkaisen ja harvinaisen" luonteen takia. == Reaktiot == China Eastern Airlines poisti onnettomuuden johdosta Boeing 737-800-koneensa käytöstä noin kuukauden ajaksi, jonka aikana ne kaikki tarkastettiin. Kiinan johtaja Xi Jinping vaati onnettomuutta tutkittavaksi välittömästi. Yhdysvaltain kansallinen liikenneturvallisuuslautakunta nimitti tutkijan edustamaan sitä tutkinnassa. == Lähteet == Luokka:Guangxi Luokka:Vuoden 2022 lento-onnettomuudet Luokka:Lento-onnettomuudet Kiinassa
Luettelo Barletta-Andria-Tranin maakunnan kunnista

Tämä on luettelo Italian Barletta-Andria-Tranin maakunnan kunnista. Istat- koodi Kunta Asukasluku (2021) 110001 Andria 97 489 110002 Barletta 92 787 110003 Bisceglie 53 934 110004 Canosa di Puglia 28 422 110005 Margherita di Savoia 11 371 110006 Minervino Murge 8 390 110007 San Ferdinando di Puglia 13 734 110008 Spinazzola 6 115 110009 Trani 54 848 110010 Trinitapoli 14 001 Yhteensä 381 091 ==Lähteet== * * Barletta-Andria-Tranin maakunta
Luettelo Ragusan maakunnan kunnista

Tämä on luettelo Italian Ragusan maakunnan kunnista. Istat-koodi Kunta Asukasluku (2021) 088001 Acate 10 620 088002 Chiaramonte Gulfi 7 926 088003 Comiso 29 978 088004 Giarratana 2 830 088005 Ispica 16 127 088006 Modica 53 370 088007 Monterosso Almo 2 829 088008 Pozzallo 18 940 088009 Ragusa 72 579 088010 Santa Croce Camerina 10 838 088011 Scicli 26 822 088012 Vittoria 62 051 Yhteensä 314 910 ==Lähteet== * * Ragusan maakunta